Stadfæstelse af landsrettens dom om ansøgning af opholdstilladelse for et ikke biologisk barn
Ret: Højesteret (2. instans)
Faggruppe: Civilsag — Almindelig civil sag
Sagsemner: Forvaltningssag;
Retspleje og civilproces;

UDSKRIFT
AF

HØJESTERETS DOMBOG

HØJESTERETS DOM
afsagt onsdag den 13. august 2008

Sag 469/2006

(1. afdeling)

Appellant 1, tidligere Sagsøger 1,

Appellant 2, tidligere Sagsøger 2 og

Appellant 3, tidligere Sagsøger 3

(advokat Anders Chr. Jensen for alle, e.o.)

mod

Ministeriet for Flygtninge, Indvandrere og Integration

(kammeradvokaten ved advokat Benedicte Galbo)

I tidligere instans er afsagt dom af Østre Landsrets 4. afdeling den 5. oktober 2006.

I pådømmelsen har deltaget fem dommere: Torben Melchior, Per Sørensen, Peter Blok, Poul

Søgaard og Jens Peter Christensen.

Påstande

Appellanterne, Appellant 1, tidligere Sagsøger 1, Appellant 2, tidligere Sagsøger 2 og

Appellant 3, tidligere Sagsøger 3, har gentaget deres påstand.

Indstævnte, Ministeriet for Flygtninge, Indvandrere og Integration, har påstået stadfæstelse.

Supplerende sagsfremstilling

For Højesteret er fremlagt en erklæring af 26. april 2008, hvori Appellant 3, tidligere Sagsøger

3 har oplyst, at hun boede sammen med Appellant 2, tidligere Sagsøger 2 frem til januar 2001,

hvor Appellant 2, tidligere Sagsøger 2 og børnene Person 1, tidligere Vidne 2, Person 2,

tidligere Vidne 1, Person 3 og Person 4 rejste til Danmark. I erklæringen har Appellant 3,

tidligere Sagsøger 3 endvidere svaret benægtende på et spørgsmål om, hvorvidt hun før



- 2 -

januar 2001, og så længe som hun kan huske tilbage, har boet sammen med andre end

Appellant 2, tidligere Sagsøger 2 og Appellant 1, tidligere Sagsøger 1.

Højesterets begrundelse og resultat

De oplysninger, som Appellant 1, tidligere Sagsøger 1 og Appellant 2, tidligere Sagsøger 2

afgav til udlændinge-myndighederne, før resultatet af DNA-prøven forelå, må forstås således,

at de angav, at Appellant 3, tidligere Sagsøger 3 var deres biologiske barn.

Med denne bemærkning og i øvrigt af de grunde, der er anført af landsrettens flertal, stadfæ-

ster Højesteret dommen, idet erklæringen af 26. april 2008 fra Appellant 3, tidligere Sagsøger

3 ikke kan føre til et andet resultat.

Thi kendes for ret:

Landsrettens dom stadfæstes.

I sagsomkostninger for Højesteret skal statskassen betale 25.000 kr. til Ministeriet for Flygt-

ninge, Indvandrere og Integration.

De idømte sagsomkostningsbeløb skal betales inden 14 dage efter denne højesteretsdoms af-

sigelse og forrentes efter rentelovens § 8 a.